stanford-oval/wikipedia huggingface dataset:
חבר משרתי קבע והגמלאים
פעילויות הארגון

כרטיס אשראי "חבר" -  כרטיס אשראי חוץ בנקאי מאסטרקארד או אמריקן אקספרס המונפק על ידי חברת ישראכרט. מעניק הנחות במעמד החיוב במגוון בתי עסק. לאחרונה שדרג "חבר" את הצעות הערך למחזיקי כרטיס אשראי אמריקן אקספרס של המועדון, והוא מציע, בנוסף להטבות הקיימות לכלל הציבור, גם הטבות ייחודיות לעמיתים: 0.95% עמלת עסקאות קבועה במטבע חוץ לרכישות בחו"ל ובאתרי אונליין בינלאומיים (ללא התניה של עמידה ביעד שימושים), יחס המרה מועדף לתוכנית הנוסע המתמיד של אל-על ובאתר Express Fly ועוד.
כרטיסים נטענים - כרטיסים מגנטיים נטענים רב-פעמיים המעניקים 30%-20% הנחה בכל חודש במגוון בתי עסק.
תרבות הפנאי - אירועים סגורים לעמיתים, הצגות ומופעים, אתרים ופארקים, אטרקציות, סיורים, מנויים, תיאטראות ומגוון שוברים.
ידע והשכלה - תארים אקדמיים, הכשרות מקצועיות, לימודי שפות, חדשנות וטכנולוגיה, סדנאות לילדים ונוער, בישול ואפייה ועוד מגוון תכנים להעשרת הידע גם באופן דיגיטלי מקוון.
פיננסים - מגוון מוצרים ושירותים, בתנאים ייחודיים ואטרקטיביים: קופת גמל להשקעה, ייעוץ משכנתה, החזרי מס, תוכניות חיסכון והשקעה ועוד.
ביטוחים - מבחר פוליסות בתנאים מיוחדים: רכב, דירה, נסיעות לחו"ל, בריאות ועוד.
רכב ונדל"ן - מבצעים חודשיים של מותגי רכב מובילים ומבצעי נדל"ן ברחבי הארץ מעת לעת.
תיירות - הטבות לחופשות בארץ ובחו"ל, השכרת רכב, טרמינל "חבר" - מתחם דיגיטלי קבוע לרכישת שוברים מסובסדים למגוון רשתות ומסעדות בנתב"ג, אתר "חבר" TOUR – הנחות בחו"ל על אטרקציות, קניות, אירועי ספורט ועוד.
אחריות חברתית - פעילות מועדון "חבר" למען הקהילה מחזקת את הקשר של העמיתים עם המועדון ואת תחושת המחויבות ההדדית ונעשית בשלושה מישורים:
התנדבות עמיתים - פלטפורמה דיגיטלית באתר המועדון, המרכזת מגוון עמותות שבהן העמיתים יכולים להתנדב ולהשתתף בפעילויות למען הקהילה.
התנדבות עובדים - עובדי "חבר" מתנדבים ופעילים בכמה עמותות, בדגש על חגים ומועדים.
שילוב עמותות בפעילויות "חבר" ובאתר המועדון - תמיכה בעמותות מתחומים רבים ומגוונים, שילוב עמותות באירועים, וכן פרסום חינם באתר המועדון לעמותות, שההכנסות ממכירת המוצרים שלהן נתרמות לקהילה.
זמן "חבר"

בעבר התקיימו שני ירידי צרכנות לקראת ראש השנה ופסח, בגני התערוכה בתל אביב, משך כל יריד כ-18 ימים. עמיתי מועדון "חבר" ובני משפחותיהם מקרבה ראשונה היו זכאים לרכוש ביריד.
בשנת 2020, עקב התפרצות מחלת נגיף קורונה 2019 ומגבלות ההתקהלות שהוטלו בעקבותיה, בוטלו הירידים לפסח תש"ף וראש השנה תשפ"א.
בשנת 2023 הושק יריד "חבר" במתכונת חדשה במטרה להנגיש את החוויה לתושבי הצפון, הדרום והפריפריה. הוא התקיים במשך 12 ימים בקניוני עזריאלי מצפון ועד דרום.
בשנת 2024 בשל מורכבות התקופה הוחלט להשיק את שמו החדש, זמן "חבר" - לקחת אתנחתה קלה וליהנות מחוויה ייחודית בזמן ובמקום הנוח לעמיתים.
מרוץ "חבר"

מרוץ "חבר" שנתי הוא מרוץ לעמיתי מועדון "חבר", בו הם מוזמנים להירשם עם עד 5 מקרוביהם ולרוץ במגוון מסלולים לבחירה: 5, 10, 15 ק"מ ו-800 מטר לילדים. בכל מרוץ, המועדון מאמץ עמותה ומעניק תרומה כספית בשווי הקילומטרים שרצים במרוץ "חבר" - כל 1 ק"מ = 1 ₪.
ראו גם

בהצדעה
צלמונה

מפה של נדודי בני ישראל 1641
צלמונה הוא אתר מקראי, אחד מתחנות בני ישראל בעת מסעם במדבר לאחר יציאת מצרים עד שנכנסו לארץ ישראל.
בני ישראל הגיעו לצלמונה לאחר שהיו בהור ההר שם מת אהרן, ומצלמונה נסעו לפונון.
נחש הנחושת

לדעת תרגום יונתן בן עוזיאל, צלמונה הוא המקום בו קצרה נפש העם בדרך, ובו התלוננו על הלחם והמים שנחסרו מהם כפי המתואר בחומש במדברמיד לאחר שיצאו מהור ההר: ”וַיִּסְעוּ מֵהֹר הָהָר דֶּרֶךְ יַם סוּף לִסְבֹב אֶת אֶרֶץ אֱדוֹם וַתִּקְצַר נֶפֶשׁ הָעָם בַּדָּרֶךְ, וַיְדַבֵּר הָעָם בֵּאלֹהִים וּבְמֹשֶׁה לָמָה הֶעֱלִיתֻנוּ מִמִּצְרַיִם לָמוּת בַּמִּדְבָּר כִּי אֵין לֶחֶם וְאֵין מַיִם וְנַפְשֵׁנוּ קָצָה בַּלֶּחֶם הַקְּלֹקֵל”.
בתחנה שלאחר מכן ב'פונון' נענשו מחמת כן על ידי הנחשים, ושם נעשה נחש הנחושת.
בפירוש המלבי"ם ביאר על פי חז"ל, שאחר מיתת אהרן בהר ההר, הסתלקו מהם ענני הכבוד שהיו מיישרים לפניהם הדרך, ולכך הדרך לצלמונה נעשתה קשה ומייגעת (צל-מוות), ולכך מיד כאשר עזבו את 'הור ההר' ששם מת אהרן - 'קצרה נפש העם בדרך', והתלוננו.
שם המקום

במדרש אמרו ששמו של המקום 'צלמונה' הוא על שם שהיה אותו מקום 'צל-מוות'.
הערות שוליים

↑  ספר במדבר, פרק כ"א, פסוק ד'.
↑  מדרש שכל טוב, וישלח, לו, מא.
| 0 | 1 | 2 |
| --- | --- | --- |
| קודמת: הור ההר | נדודי בני ישראל במדבר | הבאה: פונון |
לוח התלונה לאאה-נציר

| --- | --- |

 פרטי הממצא
 רוחב:  5 ס״מ 
 גובה:  11.6 ס״מ 
 תוכן הממצא
 שפה:  אכדית 
 כתב:  כתב יתדות 
 יצירת הממצא
 תאריך יצירה:  1750 לפנה״ס? 
 פרטי האתר והחפירה
 התגלה בידי:  לנרד וולי 
 מיקום אתר:  אור 
 פרטי הממצא כיום
 אוסף:  המוזיאון הבריטי 
 מזהה קטלוגי:  131236 
 
התלונה המוצגת במוזיאון הבריטי.
לוח התלונה לאאה־נציר הוא לוח חרס שנשלח לאור העתיקה, ונכתב בסביבות שנת 1750 לפנה"ס. הלוח מכיל תלונה לסוחר בשם אֵאַה-נַציר מלקוח בשם נַנִּי. הלוח כתוב בכתב יתדות אכדי, ונחשב לתלונה הכתובה העתיקה ביותר. הלוח שמור במוזיאון הבריטי. בשנת 2015, תוכן הלוח ואאה־נציר בפרט צברו פופולריות כתופעה אינטרנטית.
תיאור הלוח

הלוח בגובה 11.6 סנטימטרים, ברוחב 5 סנטימטרים ובעובי 2.6 סנטימטרים, והוא פגום במקצת.
תוכן הלוח

הגידו לאאה־נציר: נַנִּי שולח את ההודעה הבאה:

כשבאת, אמרת לי: "אני אביא מטילי נחושת באיכות טובה".

עזבת, אך לא עשית מה שהבטחת לי.

הבאת מטילים שהיו באיכות ירודה לפני השליח שלי ואמרת:

"אם אתה רוצה לקחת אותם, קח אותם. אם אתה לא רוצה לקחת אותם, לך!".

למה אתה חושב אותי שאתה מתייחס אלי בזלזול כזה?

אני שלחתי שליחים מכובדים כמונו להחזיר את השק עם הכסף שלי (שהופקד בידך) אבל אתה זילזלת בי ושלחת אותם אלי בידיים ריקות מספר פעמים, דרך שטח עוין.

...

איך התנהגת איתי בשביל הנחושת הזו?

החזקת את שק הכסף שלי בידך בשטח עוין,

ועכשיו זו חובתך להחזיר לי אותו במלואו.

שים לב שאני לא אקבל אף נחושת ממך שאינה באיכות טובה.

אני אבחר ואקח את המטילים אחד-אחד בגינה שלי,

ואנצל את זכות הדחייה שלי כי טיפלת בי בזלזול כה רב.
המקור באנגלית
“Tell Ea-Nasir: Nanni sends the following message:

When you came, you said to me: “I will give fine quality copper ingots.”

You left, but you did not do what you promised me.

You put ingots which were not good before my messenger and said:

“If you want to take them, take them; if you do not want to take them, go away!”

What do you take me for that you treat me with such contempt? …

I have sent as messengers gentlemen like ourselves to collect the bag with my money (deposited with you) but you have treated me with contempt by sending them back to me empty-handed several times, and that through enemy territory.

…

How have you treated me for that copper?

You have withheld my money bag from me in enemy territory;

it is now up to you to restore to me in full.

Take notice that I will not accept any copper from you that is not of fine quality.

I shall select and take the ingots individually in my yard,

and I shall exercise against you my right of rejection because you have treated me with contempt.”
אאה־נציר נסע לדילמון על מנת לקנות נחושת וחזר למכור אותה במסופוטמיה. בהזדמנות מסוימת הוא הסכים למכור מטילי נחושת ללקוח בשם נאני. נאני שלח את משרתו עם הכסף להשלמת העסקה. הנחושת נראתה לנאני באיכות ירודה ולכן הוא סירב לקבלהּ.
בתגובה, נאני יצר את הלוח הכתוב ומסרו לאאה־נציר. רשומה עליו תלונה לאאה־נציר על משלוח נחושת באיכות ירודה, ובעיות במסירת משלוח אחר. נאני גם התלונן על כך שמשרתו, שנשלח לבצע את העסקה בפועל, זכה ליחס רע מצדו של אאה־נציר. הוא הצהיר כי בעת כתיבת שורות אלו לא קיבל את הנחושת, אך בכל זאת שילם עבורה את הכסף.
מציאת הלוח

הלוח התגלה ונלקח על ידי לנרד וולי, שהוביל משלחת ארכאולוגית משותפת של אוניברסיטת פנסילבניה והמוזיאון הבריטי מ-1922 עד 1934 אל העיר אור.
לוחות אחרים

לוחות נוספים נמצאו בהריסות של הבית שנחשב לביתו של אאה־נציר. אלה כוללים מכתב מאדם בשם ארביטוּרַם שהתלונן שהוא עדיין לא קיבל את הנחושת שלו, ועוד לוח שבו מצהיר לקוח שנמאס לו לקבל נחושת באיכות ירודה.
בתרבות

לוח התלונה הפך למם אינטרנטי בשל אופיו האנכרוניסטי לכאורה, ומגזין פורבס סבר כי הוא דומה לתלונות רבות של לקוחות מודרניים על שירות גרוע בעידן המודרני.
הלוח הוכר על ידי גינס שיאי עולם כ"תלונת הלקוח העתיקה ביותר".
הערות שוליים

↑  Figulla, H.H.; Martin, W.J., eds. (1953). Letters and Business Documents of the Old Babylonian Period. Ur Excavations: Texts. Vol. V. London, UK: British Museum Press. p. 5, Pl. XIV.
↑  Hyken, Shep (2015-04-23). "Oldest customer service complaint discovered: A lesson from ancient Babylon". Forbes. נבדק ב-2017-02-07.
1 2  "The Legend of Ea-Nāsir: how a Babylonian businessman became an internet meme". Institute of Archaeology. 8 בדצמבר 2022. נבדק ב-27 באפריל 2023. {{cite web}}:  (עזרה)
↑  Kern, Emily (3 בנובמבר 2021). "The Radical Promise of Human History". Boston Review. {{cite news}}:  (עזרה)
↑  Brinkley, Liv (17 במרץ 2022). "The World's Oldest Customer Complaint Is Almost 4000 Years Old". Grunge. {{cite news}}:  (עזרה)
1 2 3  "tablet". British Museum. object W 1953-0411-71.
↑  Crawford, Harriet (ביולי 2015). "Sir Leonard Woolley and Ur of the Chaldees". The Bible and Interpretation. University of Arizona. {{cite web}}:  (עזרה)
↑  "Sir Leonard Woolley". British Museum. Collections online.
↑  "Complaint Tablet To Ea-Nasir - World's Oldest Complaint Letter". Joy of Museums Virtual Tours (באנגלית אמריקאית). נבדק ב-2023-04-05.
תוכנית של בית בבלי עתיק שנמצא בהריסות של העיר אור, ושייתכן שהיה שייך לאאה־נציר.
מכון צפנת

צפנת מכון למחקר, פיתוח וייעוץ ארגוני הוא חברה העוסקת בייעוץ ארגוני, שפועלת בתחום ברציפות מאז 1985. זו אחת מחברות הייעוץ הארגוני הראשונות והחלוצות בישראל, והוותיקה בישראל בתחום זה.[דרוש מקור] המכון משלב פעילויות ייעוץ, הכשרה וליווי של בעלי תפקידים שונים בהקשר תוך-ארגוני ובין-ארגוני, וכן מחקר יישומי תוך שימוש משולב בגישות פסיכואנליטיות ובתיאוריות של מורכבות. המכון נוסד ב-1985 כשותפות על ידי ישראל כ"ץ, גבריאל דהאן ואריאלה וייץ, ובהמשך החליפה נילי סוקניק את אריאלה וייץ. לאורך רוב שנות פעילותו עמד בראש המכון ישראל כ"ץ, שהוא הבעלים היחיד מאז שהמכון הפך ב-2003 לחברה בע"מ.
פעילות המכון כוללת יצירת מרחבים להעברת ידע כגון כנסים, הכשרות וקורסים מקצועיים, גם בשיתוף עם אוניברסיטאות שונות, וכן הוצאה לאור של כתב העת האקדמי "אנליזה ארגונית" היוצא ברציפות מאז 1995, אשר כולל מאמרים שנכתבים על ידי אנשי מקצוע בתחום ונערך ומופץ על ידי המכון.
פעילות המכון

המכון מתמקד בחיבור בין יצירת ידע ומסירתו במגוון דרכים:
כתיבה עיונית ומחקרית.
מסגרות הוראה בשיתוף פעולה עם אוניברסיטאות.
ייעוץ ארגוני אישי, קבוצתי ומערכתי.
מאמצי פיתוח בשדה הייעוץ.
פעילות המכון > מסגרות הכשרה ופיתוח

המכון הפיק מגוון מסגרות הכשרה ופיתוח של אנשי מקצוע. בהן:
תוכנית להכשרת יועצים ארגוניים, בשיתוף עם "תפנית - בית הספר למנהלים" של האוניברסיטה הפתוחה. זוהי מסגרת שנתית הפועלת ברציפות מאז 1992 ובאופן מחודש כשותפות בין "צפנת" ו"תפנית" מאז 2008.
תוכנית הנחיית קבוצות במעגל החיים בשיתוף אוניברסיטת תל אביב, הפועלת בסדירות כתוכנית שנתית מאז 1995.
פורום סמנכ"לים למשאבי אנוש בחברות עסקיות, הפועל ברציפות מאז 2016.
מחקר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. להביא 3-2 דוגמאות.
המכון מחבר בין מחקר יישומי לייעוץ. כמו כן מקיים המכון מחקרי הערכה של מיזמים חברתיים.
כתב עת וסמינרים

המכון מוציא לאור את כתב העת "אנליזה ארגונית", המוקדש לעולם הארגוני והייעוצי, שיוצא באופן סדיר מאז 1995. בנוסף, מקיים המכון סמינר ציבורי חודשי מתחדש בנושאי ייעוץ, ניהול וארגון, המתקיים ברציפות מאז 1985.
כן מקיים המכון כנסים מקצועיים שנתיים בשותפות עם קרנות, גופים אקדמיים, גופים ציבוריים, עמותות וארגונים עסקיים בנושאים שונים כגון התחדשות ארגונית, עבודה וחברה, מורכבות, פסיכואנליזה וייעוץ לארגונים ועוד.
הערות שוליים

↑  אודותינו, באתר מכון צפנת
↑  האתגר הרב-תרבותי בארגונים, באתר אוניברסיטת תל אביב
↑  כתב העת אנליזה ארגונית, באתר מכון צפנת
↑  תפנית, באתר האוניברסיטה הפתוחה
↑  הנחיית קבוצות במעגל החיים, באתר אוניבאסיטת תל אביב
↑  הפורום המתחדש של הסמנכ"לים למשאבי אנוש, באתר פייסבוק
דלויט

| --- | --- |

 נתונים כלליים
 סוג:  חברה בע"מ הרשומה בבריטניה
 מייסדים:  ויליאם ולץ' דלויט, ג'ורג' טאוץ' 
 תקופת הפעילות:  1845–הווה (כ־179 שנים)
 חברות בנות:  Trust and Agency Company of Australasia  Touche Remnant  Deloitte Bulgaria  דלויט  Deloitte US 
 מיקום המטה:  ניו יורק 
 קואורדינטות:  51°30′58″N 0°06′28″W﻿ / ﻿51.516034°N 0.107806°W﻿ / 51.516034; -0.107806 
 משרד ראשי:  30 Rockefeller Plaza, New York City, New York, United States
 ענפי תעשייה:  חשבונאות וביקורת, מיסים, ייעוץ עסקי-אסטרטגי וייעוץ טכנולוגי
 מוצרים עיקריים:  audit, משרד עורכי דין, מס, ייעוץ, ניהול סיכונים 
 הכנסות:  47.6 מיליארד דולר (2020)
 יו"ר:  Sharon Thorne 
 מנכ"ל:  Punit Renjen 
 עובדים:  410,000 (2022)
  
 אתר החברה
 he
 
דֶלוֹיט (באנגלית: Deloitte) היא פירמת ייעוץ וראיית חשבון בינלאומית, המספקת שירותי ביקורת, מס, ניהול סיכונים, ייעוץ כלכלי פיננסי וייעוץ ניהולי בתחומי אסטרטגיה, תפעול, סייבר, טכנולוגיה, ניהול ידע והון אנושי.
Deloitte מובילה בתחום הייעוץ וראיית החשבון (במונחי הכנסות) מבין ה"ביג פור" (4 הפירמות הגדולות בעולם בתחום הייעוץ וראיית החשבון: PwC, ארנסט אנד יאנג ו-KPMG).
נכון לשנת 2020, הפירמה הגלובלית מעניקה שירותים לכ-90% מהחברות הגדולות בעולם, באמצעות כ-334,800 עובדים הפרושים ביותר מ-150 מדינות. בארצות הברית, Deloitte היא הארגון הפרטי הרביעי בגודלו נכון לשנת 2017. בבריטניה, נכון לשנת 2012, ל-Deloitte המספר הגדול ביותר של לקוחות בקרב 250 חברות ה-FTSE.
מחזור הכספים של הפירמה לשנת הכספים 2020 עמד על 47.6 מיליארד דולר.
חברת טכנולוגיית המידע והמחקר Gartner דירגה את דלויט במקום הראשון בדירוג נתח השוק בתחום הייעוץ העסקי והכלכלי פיננסי, ובנוסף דלויט דורגה בכל אחת מהשנים 2010–2013 במקום הראשון בייעוץ גלובלי וייעוץ להנהלה בכירה (על-פי הערכת הכנסות מצטברות) על ידי מכון המחקר והייעוץ האמריקאי Kennedy. בדירוג של מגזין ביזנסוויק של בלומברג של המקומות הטובים ביותר להשקת הקריירה המקצועית, דלויט זכתה במקום ה-1 בשנים 2007 ו-2009, ובמקום השני בשנת 2008 (גם שאר חברות הביג 4 היו במקומות הראשונים בדירוג).
וב- 2017 דירג כתב העת המוביל Fortune את דלויט במקום הראשון מבין הפירמות למתן שירותים מקצועיים ובמקום ה-11 מבין כלל החברות ברשימת 100 החברות שכדאי לעבוד עבורן.
ביוני 2019 נחתם חיבור עסקי בין Deloitte ישראל ל-Deloitte ארצות הברית. תהליך ההתחברות (Combination) עם הפירמה האמריקאית מהווה חלק מיישום מהלך אסטרטגי גלובלי שהחל ברשת בשנים האחרונות להפוך לגלובלית, תחרותית ואחידה יותר.
המטה הבינלאומי של דלויט שוכן בעיר ניו יורק, והמטה האירופי נמצא בלונדון.
היסטוריה > שורשי החברה במאה ה-19

בשנת 1845 פתח ויליאם וולץ' דלויט משרד ברחוב בסינגהול בלונדון, סמוך לבית המשפט לפשיטות רגל, לאחר שהיה האדם הראשון שמונה למבקר עצמאי של חברה ציבורית, חברת הרכבות Great Western Railways. בשנות ה-50 ושנות ה-60 הוא קנה לעצמו שם בתחום ביקורת הפנים וניהול חשבונות בתחום תעשיית הרכבות ואף בתחום ניהול חשבונות בבתי מלון. בשנת 1880 הוא פתח שלוחה של החברה בעיר ניו יורק בארצות הברית. במחצית הראשונה של המאה ה-20 נפתחו שלוחות נוספות בערים סינסינטי, שיקגו, מונטריאול, בוסטון ועוד. דלויט פרש מן החברה שהקים בשנת 1897. בשנת 1895 קמה חברת האסקינס וסלס בניו יורק. בשנת 1898 ייסד ג'ורג' טוש חברת ביקורת פנים והנהלת חשבונות משלו בלונדון.
היסטוריה > המאה ה-20

בשנת 1900 ייסד ג'ורג' טוש את חברת טוש ניבן ושות' (Touche, Niven & Co) בניו יורק. אותה עת פעלו בארצות הברית כולה פחות מ-500 רואי חשבון, בחברת דלויט עבדו אז 80 עובדים. אף שמס הכנסה היה קיים בארצות הברית החל משנת 1861, כללים חדשים לגבייתו, בתחילת המאה ה-20, הביאו באחת לדרישה גבוהה לשירותי ראיית חשבון מקצועיים.
בשנת 1933 העיד קולונל ארתור הייזלטון קרטר, נשיא החברה של רואי חשבון מורשים בניו יורק, ואחד ממנהלי חברת האסקינס וסלס, בפני ועדה של הסנאט האמריקאי לבנקאות ומטבע. קרטר שכנע את בית הנבחרים להטיל חובת ביקורת על ידי גוף מקצועי חיצוני על חברות ציבוריות הנסחרות בבורסה.
בשנת 1947 ייסד רואה החשבון ג'ורג' ביילי מדטרויט, אשר היה אז נשיא המכון האמריקאי לרואי חשבון מורשים, חברה לראיית חשבון משלו. החברה החדשה זכתה להצלחה כה גדולה שבתוך פחות משנה החליטו השותפים בה להתמזג עם חברת טוש ניבן. ביילי אשר נטל את הניהול בחברה המשיך להוביל לצמיחתה המהירה, הרבה בזכות התמחותה בייעוץ ניהולי. בשנת 1952 התמזגה חברת דלויט עם האסקינס וסלס. בשנת 1968 ייסד נובוקו טומטצו את חברת טומטצו אווקי ושות' ביפן ובשנת 1975 הפך לשותף בחברת טוש.
בשנת 1989 חולקה חברת דלויט העולמית. חלק מן השותפים הבינלאומיים של החברה, בהובלת עסקים מארצות הברית, התמזגו עם חברת טוש ויצרו את חברת דלויט וטוש. השותפים הבריטים של החברה ומספר קטן של שותפים בינלאומיים, סירבו למיזוג עם טוש והתמזגו עם חברת קופרס וליברנד (מיזוג אשר מאוחר יותר הפך לפרייסווטרהאוס קופרס).
בשנת 1993 שינתה החברה את שמה לדלויט טוש טומאטצו כדי לשקף את התרומה של השותף היפני לחברה העולמית. בשנת 1995 החליטו השותפים בחברה לייסד את חברת הייעוץ דלויט וטוש.
היסטוריה > המאה ה-21

לאחר התפרקותה של חברת רואי החשבון ארתור אנדרסון בשנת 2002, בעקבות פרשת אנרון, הצטרפו לדלויט כמעט מחצית מן השותפים והעובדים בחברה זו.
לאורך תחילת המאה ה-21 הגדילה החברה באופן משמעותי את פעילותה מעבר לתחומי ראיית החשבון והביקורת, בעיקר על ידי מיזוגים ורכישות של חברות ייעוץ עסקי. נכון לשנת 2015, היא החברה השנייה בגודלה מבין הביג פור.
היסטוריה > המאה ה-21 > פרשת האשמות ה-DFS בסיוע להסתרת עסקאות עם בנקים באיראן

באוגוסט 2012 פורסמו האשמות של "משרד הפיקוח על השירותים הפיננסיים בניו יורק" (DFS) נגד החברה, לפיהן סייעה דלויט במשך שבע שנים לבנק "סטנדרד צ'רטרד" להסתיר ביצוע עסקאות בסכומים של 250 מיליארד דולר עם בנקים ומוסדות באיראן המצויים תחת סנקציות כלכליות, פעולות המהוות גם עבירות על פי החוקים האמריקאיים למניעת הלבנת הון. בנק סטנדרד צ'רטרד רשם רווחים של מאות מיליוני דולר מעמלות על העסקאות שביצע עבור אותם גופים איראניים ובמסגרת הסדר עם ה-DFS ישלם קנס בסך 340 מיליון דולר. ג'ו אצ'ווריה, מנכ"ל דלויט, הכחיש את ההאשמות נגד החברה.
מבנה גלובלי

עד 31 ביולי 2010 הארגון ורשת הפירמות התלויות בו הוגדרו חוקית כאיחוד שווייצרי (המקביל השווייצרי לאיחוד לא מתואגד, בדומה לאיחוד העיתונות בארצות הברית). באוגוסט 2010 הפכו החברים באיחוד לחלק מדלויט טוש טומאצו – חברה פרטית בע"מ שבסיסה בבריטניה. כל חברה ברשת הגלובלית נשארת ישות חוקית עצמאית הכפופה לחוקים ולרגולציות המקצועיות של המדינה או המדינות המסוימות בהן היא פועלת.
המבנה דומה לזה של רשתות שירותים מקצועיים אחרות שמבקשות להגביל את האחריות העקיפה על מעשים של חברות אחרות ברשת. כישויות חוקיות נפרדות, DTTL וחברות הרשת אינן מחויבות אחת לשנייה, ושירותים מקצועיים מסופקים, חוקית, על ידי חברת הרשת ולא על ידי דלויט העולמית.
Deloitte בנויה כפירמה גלובלית אינטגרטיבית אחת ומרכזיה השונים ברחבי העולם מאוחדים על ידי סט משותף של מתודות, כלים וסטנדרטים בינלאומיים. כך לדוגמה, לא רק שהחברה מאגדת את בסיסי הידע מרחבי העולם (דרך גוף הפרסומים של הפירמה, Deloitte Insights) ומפעילה שתי רשתות חברתיות פנימיות, אפילו סולם הקידום המקצועי זהה מבחינת הליך, זמן ואפילו שם התפקיד בכל סניפי החברה בעולם.
המטה הבינלאומי של הפירמה שוכן בעיר ניו יורק והמטה האירופי נמצא בלונדון. הפירמה מעסיקה כ-263,400 עובדים, ומפעילה סניפים ומרכזי פעילות ב-150 מדינות ברחבי העולם.
שירותים

חברות הרשת הגלובלית של דלויט מציעות שירותים במגוון פונקציות המותאמות לכל מדינה בהתאם לכלליה וחוקיה.
לדלויט ישראל מגוון פתרונות לאתגרי לקוחותיה החל מצמיחה עסקית, דרך רגולציה ומקסום ערך, אופטימיזציה של הארגון ועד ניהול סיכונים. לפירוט מלא על כלל שירותי הפירמה לחצו כאן
דלויט ישראל

דלויט ישראל ושות' דורגה לפי סקר BDI במקום השני למתן שירותי חשבונאות וביקורת, מיסים וייעוץ וכפירמה השלישית בגדולה בישראל במדד Dun's 100 למתן שירותי שירותי ביקורת, מס, ניהול סיכונים, ייעוץ כלכלי פיננסי וייעוץ ניהולי.
ב-2015 דורגה דלויט ישראל במקום השלישי והשני בדירוגים שונים הסוקרים את משרדי רואי החשבון בישראל, המבוססים על מודל המשקלל את מספר רואי־החשבון, מספר העובדים המקצועיים־האקדמאים בפירמה (מתמחים, כלכלנים, משפטנים ועוד), חברות ברשת בינלאומית, מספר החברות המבוקרות, מספר החברות הציבוריות המבוקרות על ידן, ומגוון שירותי הפירמה.
בפירמה כ-135 שותפים ודירקטורים ומועסקים בה כ-1,500 עובדות ועובדים. המשרד הראשי של דלויט ישראל ממוקם בתל אביב, אך לחברה משרדים נוספים בחיפה, נצרת, ירושלים ואילת. המשרד בנצרת נפתח לפני כ-3 שנים ופונה למגזר העסקי בחברה הערבית. בראש הפירמה הישראלית עמד רו"ח יגאל בריטמן, שהלך לעולמו בתאונת מטוס ב-2013. את ברייטמן החליף רו"ח אילן בירנפלד, המשמש כיושב הראש ומנהל העסקים הראשי של הפירמה בישראל. בנוסף בהנהלת הפירמה, רו"ח יגאל דור, שותף מנהל, מוביל את מערך לקוחות ומגזרים וראש המטה ורו"ח דן הלפרן, שותף מנהל וראש מערך הייעוץ וראש חטיבת הייעוץ הניהולי.
דלויט ישראל > היסטוריה

בשנת 1972 הוקם משרד "יגאל בריטמן ושות'". באמצע שנות ה-80 קיבל המשרד עבודה על תיק של חברה אמריקנית שפתחה נציגות בישראל, שרואי החשבון שלה היו רשת "טוש", כך יצר לראשונה יגאל בריטמן קשרים עם הרשת העולמית. באותה עת ייצג את משרד קסירר את "טוש" בישראל, אך הרשת החליטה אחר כך לחלק את הנציגות בין המשרדים. בהמשך פירמת "טוש" התמזגה עם "דלויט", ואחרי המיזוג החליטה שמשרד בריטמן ייצג אותה בישראל. בדצמבר 1993 התכנסה מועצת המנהלים של דלויט-טוש בהונג-קונג ואישרה את הפיכת המשרד מנציג בישראל לחבר ברשת העולמית, החל מאפריל 1994.
באוקטובר 1997 נעשה מיזוג של משרד יגאל בריטמן עם משרד "פרידמן שפירא גולדשטיין ושות'", שיצרו את משרד "בריטמן בר לבב פרידמן ושות'". ב-1 בינואר 1999 התמזג המשרד עם משרד אלמגור, ושמו שונה ל"בריטמן אלמגור ושות'", בעקבות מיזוג זה הפכה הפירמה למשרד ראיית החשבון והייעוץ הגדול ביותר בישראל, עם 630 עובדים, ומחזור הכנסות שנתי של כ-40 מיליון דולר בשנה
. בתקופת גאות ההיי-טק בסוף שנות ה-90 ותחילת המאה ה-21 משרד בריטמן-אלמגור הפך חלק חשוב מחטיבת ההיי-טק העולמית של דלויט-טוש. המשרד אף פתח נציגויות בארצות הברית, ויגאל בריטמן כיהן בתפקידי מפתח ברשת העולמית, כחבר בדירקטוריון העולמי במשך שמונה שנים וכשותף מנהל ויו"ר מגזר הטכנולוגיה, המדיה והתקשורת בפירמה העולמית במשך תשע שנים.
במאי 2000 עבר המשרד למגדל העגול במתחם מגדלי עזריאלי בתל אביב, עם השלמת בנייתו. בתקופה זו פעל בשם דלויט-טוש-בריטמן-אלמגור, וב-2006 מותג מחדש ושמו שונה ל"דלויט בריטמן אלמגור". במרץ 2008 נערך מיזוג משרד דלויט בריטמן אלמגור עם משרד "זהר את זהר", ושמה של הפירמה הישראלית עודכן ל"דלויט בריטמן אלמגור זהר". בשנת 2015 המשרד מותג מחדש שנית, והפירמה הישראלית החלה לפעול תחת המותג דלויט ישראל.
ביוני 2019 נחתם חיבור עסקי בין Deloitte ישראל ל-Deloitte ארצות הברית. תהליך ההתחברות (Combination) עם הפירמה האמריקאית מהווה חלק מיישום מהלך אסטרטגי גלובלי שהחל ברשת בשנים האחרונות להפוך לגלובלית, תחרותית ואחידה יותר.
דלויט ישראל > מיזוגים ורכישות

בשנים האחרונות נקטה החברה באסטרטגיה של מיזוגים ורכישות כדי לחזק את מערך הייעוץ שלה:
ב-2012 נרכשה חברת "טריגר פורסייט" (באנגלית: Trigger-Foresight), אחת מחברות הייעוץ האסטרטגי הוותיקות בישראל, אשר נוצרה על ידי מיזוג החברות טריגר ופורסייט. טריגר נוסדה בשנת 1995 על ידי שני יוצאי שלדור, נעם גונן ורמי רינגל, והתמחתה במתן שירותי ייעוץ אסטרטגי בתקופה בה שוק הייעוץ היה בתחילת דרכו בישראל. פורסייט הוקמה ב-1993 על ידי שלי תשובה, והתמחתה בייעוץ פיננסי וייעוץ בתחום ה-TMT (טלקום, מדיה וטכנולוגיה). בנק דיסקונט רכש 70% ממניות החברה ב-1999, והחברה היוותה את מחלקת המחקר הכלכלי של הבנק. בשנת 2005 רכש תשובה את השליטה בחזרה, ובהמשך שנה זו התמזגו טריגר ופורסייט לכדי אחת מחברות הייעוץ האסטרטגי הגדולות באותה תקופה. ב-2012, רכשה דלויט ישראל את טריגר-פורסייט, והחברה משמשת כיום כמחלקת ייעוץ אסטרטגי של דלויט, תחת המותג Monitor Deloitte.
ב-2014 מזגה לתוכה Deloitte בריטמן אלמגור זהר את חברת סקר, המספקת ייעוץ בתחומי ה-IT וניהול תהליכים עסקיים. סקר החלה את דרכה כחברת ייעוץ חקלאי ובשנות ה-70 החלה החברה את פעילותה בעולם ה-IT והתמחתה במתן ייעוץ ופתרונות בתחום, שיפור ביצועים עסקיים וניהול תהליכים ונחשבה לאחת מחברות הייעוץ הוותיקות והמובילות בארץ.
ב-2014, התמזגה פעילותה של חברת X-per-TO המתמחה במתן פתרונות בתחום האנליטיקס, לתוך מערך הייעוץ של הפירמה בשם Deloitte Analytics.
ב-2015 נרכשה פרקטיקת ייעוץ וניהול ידע מחברת Ergo. תחום ניהול ידע עוסק בהפיכת ידע של יחידים לידע זמין לארגון, באמצעות תכנון והטמעה של סביבות עבודה דיגיטליות ומסייע בשימור הידע של העובדים הפורשים מארגון.
ב-2021 נרכשה סוכנות המיתוג והדיגיטל Awesome.
טיעונים לעונש

שלב הטיעונים לעונש הוא השלב שבא לאחר ההרשעה במסגרת הכרעת הדין ולפני שלב גזר הדין.
בשלב זה חזקת החפות כבר אינה עומדת לנאשם, ושני הצדדים, התביעה וההגנה, ייטענו מה צריכה להיות חומרת עונשו של הנאשם, בהתאם לעבירה או העבירות שהורשע בהן.
תחילת הליך קביעת הענישה

חוק העונשין בישראל קובע רף ענישה מרבי, ובית המשפט קובע את העונש בהתאם לפיו כאשר ישנה אפשרות להטיל את העונש המרבי או להקל. למשל, העונש המרבי על עבירת גניבה קבוע כשלוש שנות מאסר ועונש על עבירת הריגה נקבע ל-20 שנות מאסר. העונש החמור בענישה הישראלית הוא מאסר בפועל (למעט מקרים חריגים בהם מוטל עונש מוות) אך בית המשפט יכול להטיל גם עונש מינימלי כקנס, עבודות לתועלת הציבור, פיצויים ועבודות שירות.
בשלב הכרעת הדין, קובע בית המשפט האם הוא מקבל את טענות התביעה ואם אכן הצליחה להוכיח מעל לכל ספק כי הנאשם ביצע את העבירות המיוחסות לו בכתב האישום. במידה ונקבע כי הנאשם זכאי, ההליך המשפטי מסתיים. במידה ונקבע כי הנאשם אשם, מוקרא האישום במלואו והכרעת הדין שנקבעה. בסיום, נקבע מועד לשלב הטיעונים לעונש.